شەفەق نیوز/ سەرچەوەیگ پزشکی لە فەرمانگەی تەندروسی زیقار،
ئمڕوو چوارشەممە، خەوەردا ک پارێزگاگە تووشهاتنەیل بیوەرینیگ وە ڤایڕۆس کۆڕۆنا تۆمار
کرد.
سەرچەوەگە ئەرا ئاژانس شەفەق نیوز وت: زیقار ١٠٥٨ تووشهاتن
نوو وە ڤایڕۆس کۆڕۆنا لە ماوەی ٢٤ ساعەت گوزەیشتە تۆمار کرد، ک خوەی بەرزترین رێژەی
تووشهاتنە پارێزگاگە لەوەخت بڵاوبوین پەتاگە تا ئیسە.
وتیش؛ ئی شمارەی تووشهاتنەیلە لە بنچینەی ٢٩٩٢ کەس بوی ک
نموونەی تاقیکردنەوە لەلیان بریا.
سەرچەوەگە دیاری کرد ک وەیجوورە پارێزگاگە لە ٦٠ هەزار تووشهاتن
وە ڤایڕۆس کۆڕۆنا رەد کرد، وتیش؛ زیاتر لە ٥١ هەزار تووشهاتگ لە پەتاگە خاسەو بوین،
و زیاتر لە ١٠٠٠ بیمار لەوەر ڤایڕۆسەگە مردنە.
ئی بەرزەوبوینە لە تووشهاتنەیلە دویای دوو رووژ لە کەلەمەی
سزیان خەسەخانەی ئەلحوسەین لە شار ناسریە تیەێد، ک ٦٠ قوربانی وەجی هیشت.
